**ELŐTERJESZTÉS**

Tiszavasvári Város Önkormányzata Képviselő-testületének

2015. február 12-én tartandó ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: 928-2/2015.

A napirend előterjesztője: Dr. Fülöp Erik polgármester

Az előterjesztést készítette: Aleváné Siteri Éva köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

………………………………………………………………………………………………………………………………………………………………………………

Tiszavasvári, 2015. február 6.

Aleváné Siteri Éva

 témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**4/2014. (I.13.) Kt. számú határozat**

A Képviselő-testület döntött a Tiszavasvári Szociális-, Gyermekjóléti és Egészségügyi Szolgáltató Központ (továbbiakban: TISZEK) és a Tiszavasvári Bölcsőde (továbbiakban: Bölcsőde) gazdálkodási feladatainak jövőbeni ellátásáról. A határozatban foglaltaknak megfelelően a módosítások az érintett intézmények alapító okiratán átvezetésre kerültek, az együttműködési megállapodást az intézményvezetők aláírták. A határozatról az érintett intézmények vezetőit tájékoztattam.

**5/2014.(I.13.) Kt. számú határozat**

A Képviselő-testület döntött a Városi Kincstár engedélyezett álláshelyeinek módosulásáról. A határozatban foglaltak a költségvetésben átvezetésre kerültek.

**19/2014.(I.30.) Kt. számú határozat**

A Képviselő-testület döntött Tiszavasvári Város Önkormányzata 2014. évi költségvetése elfogadásával kapcsolatosan.

 A költségvetési rendelet a szükséges pontosítások végrehajtása után a soron következő testületi ülésen beterjesztésre került, melyet a Képviselő-testület elfogadott.

**28/2014. (I.30.) Kt. számú határozat**

A Képviselő-testület úgy döntött, hogy biztosítja a Vasvári Pál Múzeum részére a Térségi Szolgáltató Ház földszintjén, az épület utcafronti részén található 9 db irodát régészeti tárlat kivitelezése céljából. Emiatt kezdeményezte a Testület ezen irodák egyes bérlői bérleti szerződésének közös megegyezéssel történő megszüntetését.

*Így felmondásra kerültek a Hajdúkerületi és Bihari Víziközmű Szolgáltató Zrt-vel (HBVSZ Zrt.), az Aranyi Tours Kft-vel, a Tiszavasvári Körzeti Falugazdász Irodával, és a Nemzeti Adó- és Vámhivatallal (NAV) kötött szerződések.*

A Képviselő-testület döntése értelmében 2014. 02. 01-től határozatlan időtartamra bérbe adta a HBVSZ Zrt.részére az épület emeleti részén található tárgyalótermet, két egymásból nyíló irodát és a NAV által bérelt irodát. A Falugazdászok részére cserehelyiségként felajánlotta a Polgármesteri Hivatal külön bejáratú épületrészének emeletén található üres irodát, valamint NAV részére a Bethlen G. u. 2. sz. alatti Civil Közösségi Házban található 1 db üres irodát. Az Aranyi Tours Kft. részére cserehelyiségként került felajánlásra a Térségi Szolgáltató Ház földszinti részén, a Tiszavasvári Polgárőrség által használt iroda.

*Az irodák fentiek szerinti bérbeadása 2014. júniusában lezárult, az érintett bérlőkkel az új bérleti szerződések létrejöttek.*

**34/2014. (II.13.) Kt. számú határozat**

A Képviselő-testület hozzájárult ahhoz, hogy a Tiszavasvári Sportegyesület a látvány-csapatsportok támogatásának adókedvezménye sporttelep felújítási program keretében, nyertes pályázat esetén a tiszavasvári 2438 hrsz-ú, Fehértói u. 2/B. címen található sporttelep ingatlanon sportfejlesztési tárgyi eszköz felújítást megvalósítson. *Az önkormányzat nevében a tulajdonosi hozzájáruló nyilatkozatot aláírtam.*

**45/2014.(II.20.) Kt. számú határozat**

A Képviselő-testület döntött az Önkormányzat adósságot keletkeztető ügyleteiből eredő fizetési kötelezettségeivel kapcsolatban. Jelen határozattal Önkormányzatunk eleget tett a törvény által előírt kötelezettségének.

**58/2014. (II.20.) Kt. számú határozat**

A Képviselő-testület úgy határozott, hogy Térségi Szolgáltató Ház földszintjén lévő 11 db irodát - kivéve a Városi Polgárőrség által használt iroda – bérbe adja a Vasvári Pál Múzeum részére. Így 2014.03.01. napjától bérbe adja határozatlan időtartamra a korábban a Vasvári Pál Múzeum által ingyenesen használt 2 db irodát, valamint HBVSZ Zrt. által használt 4 db irodát. A többi földszinti iroda bérbeadásának kezdő időpontja az irodák jelenlegi bérlői kiköltözésének időpontjának függvénye. *Az irodák bérbeadása megtörtént.*

**59/2014. (II.20.) Kt. számú határozat**

A Képviselő-testület kezdeményezte atiszavasvári 2856/1 hrsz-ú, Garami u. 1/a. sz. alatti „általános iskola” megnevezésű önkormányzati ingatlan „konditerem” megnevezésre történő átminősítését, egyben úgy döntött, hogy az ingatlant - annak átminősítését követően - értékesíti Pál József 4450 Tiszalök, Váci M. u. 5. sz. alatti lakos részére 6.000.000 Ft eladási áron.

*Az ingatlan átminősítése 2014. évben megtörtént, az adásvételi szerződés 2014.12.08-án megkötésre került Pál Józseffel. Az eladási ár megfizetése részletben történik, a szerződéskötéskor az eladási ár 10 %-a foglalóként megfizetésre került, 90 napon belül pedig a vevő a teljes vételárat kifizeti. A Magyar Állam képviseletében az MNV Zrt. nyilatkozott, hogy nem kíván élni elővásárlási jogával.*

**60/2014. (II.20.) Kt. számú határozat**

A Képviselő-testület jóváhagyta Dancsné Orosz Katalin Tiszavasvári, Zrínyi u. 21. sz. alatti lakossal a tiszavasvári 0358/19 hrsz-ú önkormányzati ingatlanra kötendő Adásvételi szerződést, mely szerint értékesítésre került a legelő művelési ágú, 2510 m2 nagyságú ingatlan 450.000 Ft-ért. *Az adásvételi szerződés megkötése 2014.03.20-án megtörtént.*

**61/2014. (II.20.) Kt. számú határozat**

A Képviselő-testület a Tiszavasvári Körzeti Falugazdászok elhelyezése céljából, cserehelyiségként felajánlotta a Polgármesteri Hivatal külön bejáratú épületrészének emeletén található, üres 12,2 m2 nagyságú irodát és jóváhagyta az iroda bérletére kötendő *bérleti szerződést, mely megkötésre került.*

A Képviselő-testület hozzájárult ahhoz, hogy a Tiszavasvári, Bethlen G. u. 2. sz. alatti önkormányzati ingatlan 12 m2 nagyságú üres irodáját a NOE Tiszavasvári Nagycsaládosok Egyesülete - mint az ingatlan üzemeltetője - havonta bruttó 10.000 Ft bérleti díj ellenében, a rezsi díjak iroda nagyságával arányos mértékben történő megfizetése mellett, bérbe adja a Nemzeti Adó- és Vámhivatal részére.

*A NAV átköltözött a Bethlen úti irodába, a bérleti szerződést megkötötte a NOE-val.*

**66/2014.(III.13.) Kt. számú határozat**

A Képviselő-testület döntött a Tiszatér Leader Egyesület részére nyújtandó tagi kölcsönnel kapcsolatban. A határozatban foglaltak szerint Önkormányzatunk 1.565.545 Ft összegű tagi kölcsönt biztosított működési célból az Egyesület részére. Fent jelzett támogatás a soron következő költségvetési rendelet módosításakor beépítésre került az Önkormányzat költségvetésbe. Jelen határozatról tájékoztattam a Tiszatér Leader Egyesület képviselőit, és a kölcsönszerződést 2014. március 20.-án aláírtam. Jelzett összeg 2014. március 27.-én teljes egészében folyósításra került az Egyesület pénzforgalmi számlájára. A kölcsön visszafizetésének a határideje a támogatás megérkezését követő 5. munkanap volt, mivel ez a feltétel még a mai napig nem teljesült, így az Egyesület a támogatást nem fizette vissza Önkormányzatunk részére.

**90/2014. (III.27.) Kt. számú határozat**

A Képviselő-testület úgy döntött, hogy 2014.04.01-től határozatlan időtartamra bérbe adja a Vasvári Pál Múzeum részére a Térségi Szolgáltató Ház emeleti szintjén lévő 2 db raktárhelyiségeket, valamint a Tiszavasvári Falugazdászok által korábban bérelt, összesen 4 db irodát 323 Ft/ m2/hó + ÁFA bérleti díjért. *Az irodák, helyiségek bérbeadása megtörtént.*

**91/2014. (III.27.) Kt. számú határozat**

A Képviselő-testület kezdeményezte a tiszavasvári 0283/9 hrsz-ú telephely megnevezésű, 1514 m2 nagyságú önkormányzati ingatlan művelési ágának megváltoztatását, azaz „közút”-tá történő átminősítését. *Az ingatlan átminősítése megtörtént.*

**95/2014. (IV.09.) Kt. számú határozat**

A Képviselő-testület jóváhagyta a KEOP-5.6.0 kódszámú, „Energiahatékonysági fejlesztés az állami fenntartású intézményekben a leghátrányosabb helyzetű térségekben” című beruházási pályázathoz történő „Tulajdonosi hozzájárulást és igazolást”. *A tulajdonosi hozzájárulást és igazolást aláírtam és megküldtem a KLIK Tiszavasvári Tankerülete igazgatója részére.*

**104/2014. (IV.24.) Kt. számú határozat**

A Képviselő-testület kezdeményezte a Tiszavasvári, Vasvári P. u. 6. sz. alatti, 1679/2/A/11 hrsz-ú, 21 m2 nagyságú gépkocsi-tároló bérlőkijelölési jogának Önkormányzat javára történő végleges átruházását a Honvédelmi Minisztérium felé.

*A bérlőkijelölési jog átruházása 2014. decemberben megtörtént, a megállapodás 2014.11.04-én megkötésre került a Honvédelmi Minisztériummal, az átruházás 420.000 Ft összegű ellenértéke kifizetésre került az Önkormányzat részéről.*

**129/2014. (V.29.) Kt. számú határozat**

A Képviselő-testület elfogadta a Városi Temető üzemeltetését végző Lippai és Lippai Temetkezési és Szolgáltató Kft. 2013. évi pénzügyi beszámolóját. Felkérte a polgármestert, hogy vizsgáltassa meg a ravatalozó tetőszerkezetével kapcsolatos problémát, valamint hívja fel az Üzemeltető figyelmét arra, hogy a jogszabály szerint a temető területén keletkező mindennemű hulladék égetése tilos, valamint szólítsa fel az üzemeltetés során keletkező hulladék megfelelő módon történő megsemmisítésére.

*A ravatalozó tetőszigetelésére kért az Önkormányzat árajánlatokat, azonban a munka kivitelezéséről nem született döntés. Az üzemeltető felszólítása megtörtént.*

**136/2014. (V.29.) Kt. számú határozat**

A Képviselő-testület azonnali hatállyal felmondta a tiszavasvári 1446/2 hrsz-ú önkormányzati ingatlan bérletére Illés Gyula Tiszavasvári, Vasvári P. u. 132. sz. alatti lakossal kötött haszonbérleti szerződést, tekintettel arra, hogy nevezett bérlő a haszonbér fizetési kötelezettségének nem tett eleget. A Képviselő-testület döntött arról, hogy több önkormányzati ingatlanra is haszonbérleti szerződést köt magánszemélyekkel.

*Így haszonbérleti szerződés jött létre 2014.06.01-től a tiszavasvári 871 hrsz-ú ingatlan 2400 m2 nagyságú füves területére Nagy Miklós Tiszavasvári, Dobó K. u. 2. sz. alatti lakossal. Veres István Attila Tiszavasvári, Vasvári P. u. 115. sz. alatti lakossal 2014.06.15-től a tiszavasvári 1446/2 hrsz-ú beépítetlen területre, 2014.06.01-től a tiszavasvári 1438 hrsz-ú beépítetlen területre, továbbá a 1399/1 hrsz-ú legelőre. Pethe Sándorné Tiszavasvári, Bocskai u. 45. sz. alatti lakos részére haszonbérbe lett adva a tiszavasvári 0301/18 hrsz-ú, valamint a 0301/19 hrsz-ú legelő.*

**137/2014. (V.29.) Kt. számú határozat**

A Képviselő-testület döntött a Térségi Szolgáltató Házban lévő irodák hasznosításáról.

*Az irodákra kötendő szerződések létrejöttek.*

**138/2014. (V.29.) Kt. számú határozat**

A Képviselő-testületnek szándékában állt értékesíteni a tiszavasvári 2611/1 hrsz-ú 2879 m2 területű, épület és udvar megnevezésű, Tiszavasvári, Gépállomás u. 18/A. szám alatt található ingatlant Kocsis Lajos Nyíregyháza, Május 1. tér 10. 2/14. szám alatti lakos részére **575.800 Ft** eladási áron. *Az ingatlan értékesítése nem jött létre,mivel a vevő nem élt vételi szándékával.*

**139/2014. (V.29.) Kt. számú határozat**

A Képviselő-testület nem fogadta el tiszavasvári 5999 és 6002 hrsz-ú ingatlan magánszemélyek részéről történő ingyenes felajánlást. *A döntésről a felajánló személyek tájékoztatást kaptak.*

**154/2014. (VI.26.) Kt. számú határozat**

A Képviselő-testület elfogadta az önkormányzati bérlakásokban végzett tulajdonosi ellenőrzés tapasztalatairól szóló előterjesztést egyben döntött arról, hogy legyen felmérve az önkormányzati bérlakások bérlői között az, hogy kinek áll szándékában az önkormányzati bérlakás ablakainak cseréjét saját költségen elvégezni, az ablakcsere költség 50 %-nak lakbérbe történő bérbeszámítása mellett. Továbbá felkérte a polgármestert, hogy a Tiszavasvári, Vasvári P. u. 6 sz. alatti társasház beázásával kapcsolatban kérjen külső szakemberektől szakvéleményt, illetve árajánlatot.

*A bérlők között a felmérés megtörtént és 7 bérlő elvégeztette az ablakcserét bérbeszámítás mellett. A Vasvári P. u. 6. sz. alatti társasház 2. lépcsőháza tetőszerkezetének szigetelése megtörtént.*

**155/2014. (VI.26.) Kt. számú határozat**

A Képviselő-testület megállapította az önkormányzati lakások 2014. évi felújítási tervét, amelyben első helyre került a *Vasvári P. u. 6. sz. alatti társasház tetőszigetelése, mely az ősz folyamán elvégzésre került.*

**174/2014. (VII.31.) Kt. számú határozat**

A Képviselő-testület jóváhagyta a Tiszavasvári Sportegyesület által, a tiszavasvári 2438 helyrajzi számon nyilvántartott, természetben Tiszavasvári Fehértói u. 2/B. címen található sporttelep ingatlanon megvalósítandó sportfejlesztési program végrehajtásához szükséges 4.659.312 Ft önrészt egyben felkérte a jegyzőt, hogy gondoskodjon a 4.659.312 Ft összegű önrész biztosítása miatt a költségvetési rendelet módosításáról. *A költésvetési rendelet módosítása megtörtént*.

**183/2014. (VII.31.) Kt. számú határozat**

A Képviselő-testület a tiszavasvári 0356 hrsz-ú, erdő művelési ágú önkormányzati ingatlanra magánszemélyekkel kötött haszonbérleti szerződéseket azonnali hatállyal felmondta, tekintettel arra, hogy azt, az Önkormányzat más önkormányzati érdekből kívánja hasznosítani.

*A haszonbérlők részére a felmondás megküldésre került.*

**187/2014. (VII.31.) Kt. számú határozat**

A Képviselő-testület az önkormányzati bérlakásban bérlők által végzendő ablakcserével kapcsolatban döntött ismét. E szerint az érintett bérlakások esetében, az ablak cseréjére vonatkozóan a CZI-VÉ Kft-től, a Coll Trade Kft-től, valamint a Hársfalvi Kft-től kellett árajánlatot kérni, majd a beérkezett árajánlatokról tájékoztatni kell a Képviselő-testületet.

*A Képviselő-testület a CZI-VÉ Kft-t választotta ki az árajánlatot adók közül.*

**192/2014.(VII.31.) Kt. számú határozat**

A Képviselő-testület döntött a csoportos átutalási megállapodás megkötésével kapcsolatban. Az OTP Bank Nyrt. által elkészített csoportos megállapodás 2014. augusztus 5-én megkötésre került, a szóban forgó megállapodást, mind az OTP Bank Nyrt., mind a Magyar Államkincstár Igazgatósága illetve én is aláírtam. Ezt követően a megállapodást továbbítottam az OTP Bank Nyrt., illetve a Magyar Államkincstár Területi Igazgatósága felé.

**211/2014. (IX.11.) Kt. számú határozat**

A Képviselő-testület a Tiszavasvári, Vasvári P. u. 6. sz. alatti társasház 2. sz. lépcsőházának – azaz a Járóbetegszakrendelő és Vöröskereszt feletti – két részből álló tetőszerkezete szigetelésével Sándor Bálint Tiszavasvári, Petőfi u. 94. sz. alatti egyéni vállalkozót bízta meg, az általa benyújtott árajánlat szerint, bruttó 2.184.220 Ft összegért.

*A tetőszigetelést Sándor Bálint vállalkozó elvégezte.*

**223/2014. (IX.11.) Kt. számú határozat**

A Képviselő-testület a Tiszavasvári, Vasvári P. u. 6. sz. alatti, 1679/2/A/11 hrsz-ú, 21 m2 nagyságú személygépkocsi tároló bruttó forgalmi értékét 840.000 Ft-ban állapította meg és kezdeményezte ezen személygépkocsi tároló HM bérlőkijelölési jogának Önkormányzat javára történő végleges átruházását. A jogátruházás ellenértékét ezen ingatlan forgalmi értékének 50 %-ban, azaz 420.000 Ft-ban fogadta el.

*A bérlőkijelölési jog átruházása 2014. decemberben megtörtént, a megállapodás 2014.11.04-én megkötésre került a Honvédelmi Minisztériummal, az átruházás 420.000 Ft összegű ellenértéke kifizetésre került az Önkormányzat részéről.*

**224/2014. (IX.11.) Kt. számú határozat**

A Képviselő-testület ezen határozatban döntött ismét az önkormányzati bérlakásban lakó bérlők által végzendő ablakcserével kapcsolatban. E szerint *az érintett bérlakások esetében az ablak cseréjének elvégzésére a CZI-VÉ Kft-t választotta ki az árajánlatot adók közül.*

**236/2014. (X.27.) Kt. számú határozat**

Az Önkormányzat a tulajdonában álló a Tiszavasvári, Gépállomás u. 3. sz. alatti ingatlant nyilvános pályázat keretében bérbeadásra meghirdette a határozat mellékletében foglalt pályázati felhívásban foglaltak szerint.

*A fenti ingatlan bérletére kiírt pályázati felhívásra egyedül a korábbi bérlő, a Nyírrehab Tex Kft. nyújtotta be pályázatát, az abban előírtaknak megfelelően. Bérleti szerződést az Önkormányzat a Nyírrehab Tex Kft.-vel kötött.*

**237/2014. (X.27.) Kt. számú határozat**

Képviselő-testület hozzájárult ahhoz, hogy a tiszavasvári 1679/2/A/11 hrsz-ú, Vasvári Pál utca 6. szám alatti önkormányzati garázs tulajdonjogát az Önkormányzat, valamint a Tiszavasvári, Kossuth u. 10. sz. alatti orvosi rendelő ingatlan Pálóczi László és neje 14/941-ed tulajdoni hányadát – mely az ingatlanon található gépkocsi-tárolóra vonatkozik – kölcsönösen egymásra átruházzák, azzal a feltétellel, hogy Pálóczi László és neje a két ingatlan közötti 290.000 Ft értékkülönbözetet megfizeti Önkormányzatnak.

*A csereszerződés létrejött, a gépkocsi-tároló értékkülönbözetét Pálóczi Lászlóék megfizették, részükre a garázs átadásra került.*

**240/2014.(XI.27.) Kt. számú határozat**

A Képviselő-testület döntött a Tiszavasvári Város Közétkeztetési Nonprofit Korlátolt Felelősségű Társasággal kötött feladatellátási szerződés mellékletének a módosításáról. Az élelmezési térítési díjak a határozat mellékletében foglaltak szerint 2015. január 1. napjával módosításra kerültek, jelen határozatról a Kft. ügyvezetőjét, illetve valamennyi érintett intézmény vezetőjét tájékoztattam. A szerződés-módosítás aláírásra került az érintett felek által.

**247/2014.(XI.27.) Kt. számú határozat**

A Képviselő-testület döntött Tiszavasvári Város Önkormányzata részére likviditási hitelkeret biztosításáról. A határozatban leírtak szerint Önkormányzatunk 100.000 eFt likviditási hitelkeretet kíván igénybe venni likviditási biztonságának megőrzése érdekében az OTP Bank Nyrt.–től. Jelen határozatban foglaltakról egyeztetést folytattam az OTP Bank Nyrt. képviselőjével. A számlavezető pénzintézet Önkormányzatunkat kedvező elbírálásban részesítette, a hiteligénybevételről szóló végleges javaslat a soron következő Képviselő-testületi ülésen beterjesztésre került. Jelen határozatról az OTP Bank Nyrt. képviselőit tájékoztattam.

**252/2014. (XI.27.) Kt. számú határozat**

A Képviselő-testület megállapította, hogy a Tiszavasvári, Gépállomás u. 3. szám alatti önkormányzati ingatlan bérbeadására vonatkozó pályázati felhívásra a Nyírrehab-Tex Nonprofit Kft. (4400 Nyíregyháza, Játszó u. 2-4. I/4.) által, 2014. november 12-én benyújtott pályázat érvényes és eredményes, az ingatlannal kapcsolatban kiírt pályázat nyertes pályázója Nyírrehab-Tex Nonprofit Kft., így az ingatlanra 2015. január 01-től 2015. december 31-ig ezen Kft-vel köt bérleti szerződést. *Bérleti szerződést az Önkormányzat a Nyírrehab-Tex Kft-vel megkötötte.*

**258/2014. (XI.27.) Kt. számú határozat**

A Képviselő-testület az 59/2014. (II.20.) Kt. számú határozatában döntött a Tiszavasvári, Garami u. 1/A. sz. alatti „konditerem” megnevezésű ingatlan Pál József részére történő értékesítéséről. Jelen határozatban elfogadta az adásvételi szerződés tartalmát.

*Az ingatlan átminősítése 2014. évben megtörtént, az adásvételi szerződés 2014.12.08-án megkötésre került Pál Józseffel. Az eladási ár megfizetése részletben történik, a szerződéskötéskor az eladási ár 10 %-a foglalóként megfizetésre került, 90 napon belül pedig, a vevő a teljes vételárat kifizeti. A Magyar Állam képviseletében az MNV Zrt. nyilatkozott, hogy nem kíván élni elővásárlási jogával.*

**259/2014. (XI.27.) Kt. számú határozat**

A Képviselő-testület elfogadta az ingyenes használatba adásról szóló tájékoztatót. Továbbá a jogszabályváltozások miatt, úgy döntött, hogy 2015. január 01-től 5 éves időtartamra haszonbérbe adja a Városi Kincstár, a Magiszter Alapítványi Óvoda, Általános Iskola, Középiskola és Szakiskola és Pampuch János részére azon önkormányzati mezőgazdasági ingatlanokat, melyeket korábban ingyenesen használtak.

*Pampuch Jánossal a haszonbérleti szerződés megkötésre került. A Városi Kincstárra, és a Magiszter Alapítványi Óvoda, Általános Iskola, Középiskola és Szakiskolára vonatkozó döntést a Képviselő-testület* **a 272/2014. (XII.11.) Kt. sz***. határozatában módosította, és nem kívánja 2015. január 01-től haszonbérbe adni részükre a korábbi ingatlanokat.*

**273/2014. (XII.11.) Kt. számú határozat**

A Képviselő-testület nem támogatta Ujhelyi Sándor Tiszavasvári, Rajk L. u. 6. sz. alatti lakos – mint bérbeadó - tiszavasvári 0289/25 hrsz-ú ingatlan 3400 m2 nagyságú területének bérleti díj emelésével kapcsolatos kérelmét. *Ujhelyi Sándor* részére megküldtük a döntést.

**275/2014. (XII.11.) Kt. számú határozat**

Ezen határozattal a testület „Kabay János” Vállalkozói Díjat adományozott, Veréb Szabolcs részére. A kitüntetés előkészítéséről, valamint az azzal járó emléklap és tárgyjutalom átadásáról gondoskodtam.

**277/2014.(XII.22.) Kt. számú határozat**

A Képviselő-testület döntött Tiszavasvári Város Önkormányzata részére 2015. január 5.-től biztosítandó folyószámla – hitelkeretről. A határozatban foglaltaknak megfelelően a szerződést 2014. december 29-én aláírtam, az abban foglalt feltételek egyidejű elfogadásával. A szerződés 2015. január 5. napjától életbe lépett, a 100.000eFt összegű hitelkeret biztosítva van Önkormányzatunk részére.

**278/2014.(XII.22.) Kt. számú határozat**

A Képviselő-testület döntött polgármesteri életbiztosítás megkötésével kapcsolatban. A határozatban foglaltaknak megfelelően az ALLIANZ HUNGÁRIA BIZTOSÍTÓ ZRT.-nél megkötésre került a biztosítási szerződés, melyet Sipos Ibolya alpolgármester asszony aláírt. Jelen határozatról a Biztosító képviselőit tájékoztattam.

**279/2014.(XII.22.) Kt. számú határozat**

A Képviselő-testület döntött a Tiszavasvári Egészségügyi Nonprofit Kft. részére nyújtandó visszatérítendő támogatás nyújtásával kapcsolatban. A határozatban foglaltaknak megfelelően Tiszavasvári Város Önkormányzata 2.250 eFt összegű visszatérítendő támogatást biztosít a Kft. részére működési kiadásai finanszírozása céljából. Jelen határozatról a Kft. ügyvezetőjét tájékoztattam. A határozat mellékletét képező megállapodást 2015. január 5.-én aláírtam. 2015. január 5.-én, illetve 2015. február 5.-én a támogatás első illetve második részlete, összesen 1.500 eFt már átutalásra került a Kft. pénzforgalmi számlájára.

**5/2015. (I.22.) Kt. számú határozat**

A testület ezen határozatával módosította a helyi közutak síktalanítása tárgyában kötendő megállapodás 2. mellékletét, melyről tájékoztattam a Városi Kincstár vezetőjét.

**8/2015. (I.22.) Kt. számú határozat**

A képviselő-testület elfogadta a Tiszavasvári Polgármesteri Hivatal Szervezeti és Működési Szabályzatát. A szabályzatot a jegyző megismertette a Hivatal dolgozóival.

**10/2015. (I.22.) Kt. számú és 11/2015.(I.22.) Kt. számú határozatok**

A testület felülvizsgálta a roma és a ruszin nemzetiségi önkormányzatokkal kötött együttműködési megállapodásokat és megállapította, hogy azokat nem kívánja módosítani. A határozatokról tájékoztattam a nemzetiségi önkormányzatok elnökeit.

# Tiszavasvári, 2015. február 6.

#  Dr. Fülöp Erik

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2015. (II.12.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

4/2014. (I.13.) Kt. számú határozat

5/2014.(I.13.) Kt. számú határozat

19/2014.(I.30.) Kt. számú határozat

28/2014. (I.30.) Kt. számú határozat

34/2014. (II.13.) Kt. számú határozat

45/2014.(II.20.) Kt. számú határozat

58/2014. (II.20.) Kt. számú határozat

59/2014. (II.20.) Kt. számú határozat

60/2014. (II.20.) Kt. számú határozat

61/2014. (II.20.) Kt. számú határozat

66/2014.(III.13.) Kt. számú határozat

90/2014. (III.27.) Kt. számú határozat

91/2014. (III.27.) Kt. számú határozat

95/2014. (IV.09.) Kt. számú határozat

104/2014. (IV.24.) Kt. számú határozat

129/2014. (V.29.) Kt. számú határozat

136/2014. (V.29.) Kt. számú határozat

137/2014. (V.29.) Kt. számú határozat

138/2014. (V.29.) Kt. számú határozat

139/2014. (V.29.) Kt. számú határozat

154/2014. (VI.26.) Kt. számú határozat

155/2014. (VI.26.) Kt. számú határozat

174/2014. (VII.31.) Kt. számú határozat

183/2014. (VII.31.) Kt. számú határozat

187/2014. (VII.31.) Kt. számú határozat

192/2014.(VII.31.) Kt. számú határozat

211/2014. (IX.11.) Kt. számú határozat

223/2014. (IX.11.) Kt. számú határozat

224/2014. (IX.11.) Kt. számú határozat

236/2014. (X.27.) Kt. számú határozat

237/2014. (X.27.) Kt. számú határozat

240/2014.(XI.27.) Kt. számú határozat

247/2014.(XI.27.) Kt. számú határozat

252/2014. (XI.27.) Kt. számú határozat

258/2014. (XI.27.) Kt. számú határozat

259/2014. (XI.27.) Kt. számú határozat

272/2014. (XII.11.) Kt. számú határozat

273/2014. (XII.11.) Kt. számú határozat

275/2014. (XII.11.) Kt. számú határozat

277/2014.(XII.22.) Kt. számú határozat

278/2014.(XII.22.) Kt. számú határozat

279/2014.(XII.22.) Kt. számú határozat

5/2015. (I.22.) Kt. számú határozat

8/2015. (I.22.) Kt. számú határozat

10/2015. (I.22.) Kt. számú határozat

11/2015.(I.22.) Kt. számú határozat

végrehajtásáról szóló beszámolót elfogadja.